./data/stoa0275/stoa017/stoa0275.stoa017.opp-lat1.xml
Deos nationum nominari lex prohibet, non utique, ne nomina eorum pronuntiemus,quae nobis ut dicamus conversatio extorquet  Nam id plerumquedicendum est: In templo Aesculapii illum habes, et, In vicoIsidis habito, et, Sacerdos Iovis factus est, et multa alia in huncmodum, quando et hominibus hoc genus nomina inducuntur  Nequeenim Saturnum honoro, si ita vocavero eum suo nomine; tamnon honoro, quam Marcum, si vocavero Marcum  Sed ait: Nomen aliorum deorum ne commemoremini, neque audiatur de tuo ore Hoc praecepit, ne deos vocemus illos  Nam et in prima parte legis,Non sumes, inquit, nomen domini dei tui in vano, id est idolo  Cecidit igitur in idololatriam qui idolum nomine dei honoraverit Quodsi deos dicendum erit, adiciendum est aliquid quoappareat, quia non ego illos deos dico  Nam et scriptura deosnominat, sed adicit suos vel nationum; sicut David, cum deos nominasset,ubi ait, Dei autem nationum daemonia  Sed hoc mihi ad sequentia magis praestructum est  Ceterum consuetudinis vitiumest Mehercule dicere, Medius Fidius, accedente ignorantia quorundam,qui ignorant iusiurandum esse per Herculem  Porroquid erit deiratio per eos quos eirasti, quam praevaricatio fideicum idololatria? quis enim, per quos deierat, non honorat?